dintši. Le ge go le bjalo, dikanegelokopana tšeo di ka se tšweletšwe fa ka Laetša bokgoni bja go bala mantšu ao a tlwaelegilego a magareng ga 700 le 1,500. Ge baithuti ba ithuta diarea tša go ithuta tše dingwe ka polelo ya tlaleletšo, gona ba swanelwa ke go phegelela go ba le tsebo ya mantšu a 1,500. Tiragatšo ya Molaotshepetšo wa Dipolelo e tla baka gore go be le nyako ye kgolo kudu ya phetolelo le palo-tokišo, le tšweletšo ya tlotlontšu ka go makala ka moka ka moo e tla ba bohlokwa, gape e tla hloka gore go be le tšhomišano gare ga bakgathatema ka moka, dikarolo tša polelo le mekgatlo ya polelo (mohlala, dipopego tša PanSALB tša go swana le diyuniti tša tlhamopukuntšu tša bosetšhaba, mekgatlo ya polelo ya bosetšhaba le dikomiti tša profense tša polelo). Karolo ya Kgokaganyo ya Tlotlontšu (TCS) ya NLS e tla humana tšhomišano ya botlalo ka tsereganyo ya Foramo ya Polelo ya Bosetšhaba. Panka ya Tlotlontšu ya Bosetšhaba ya go šoma ka khomphyutha e tla hlongwa ke DAC gore go nolofatšwe khumano le phatlalatšo ya tlotlontšu ka dipolelo ka moka tša semmušo ka inthanete gomme e tla mpšhafatšwa bonnyane ga tee ka kgwedi.